     สยามเซ็นเตอร์เป็นอีกห้างสรรพสินค้าหนึ่งที่มีร้านอาหารและของหวานที่หลากหลาย เดินดูวนรอบหนึ่ง เจอร้านใหม่ที่ดูแล้วก็น่าลอง ลักษณะคล้ายขนมครก ใจจริงก็อยากดูกรรมวิธีการทำด้วยแหละ ร้านเป็นมุมเล็กๆ มีโต๊ะเพียง 2 โต๊ะ ตั้งอยู่หน้าร้านออเดย์ เดาว่าเป็นเครือเดียวกัน เจ้าของเดียวกัน 

เมนูแพนเค้ก:
     สำหรับลูกค้าดีแทค ที่ใช้แพ็คเกจ gold silver และ blue member ได้สิทธิ์พิเศษต่างๆค่ะ ส่วนอุ๋มเป็น blue member ใช้สิทธิ์ 1 แถม 1 เลยได้เมนูตามนี้ค่ะ

     • Banana Crumble เป็นครัมเบิ้ลจิ๋ว ครัมเบิ้ลลักษณะเหมือนเค้กที่มีอัลมอนด์ป่นเป็นส่วนประกอบด้วย ใส่กล้วยหอม ราดด้วยน้ำผึ้ง มีครีมสดอยู่มุมจาน เมนูนี้หวานมัน อิ่มเลย อัลมอนด์จะโดดเด่นมากสำหรับจานนี้ น้ำผึ้งฉ่ำมาก 

     • Cheesy Lava Charcoal Pancake พิเศษสำหรับทางร้าน สามารถเลือกใส้ได้ 2 ไส้ เลยขอเป็นไส้ชีสครึ่งหนึ่ง และอีกครึ่งเป็นชาไทย สีคล้ายกันอีก แอบแกะดูก่อนทาน ก็ยังเดายากอยู่ดี เพราะฉะนั้นจานนี้จะถูกปรไปด้วย Cheesy Lava Charcoal Pancake และ Thai Tea Lava Charcoal Pancake ตัวแพนเค้กชีสจะออกเค็มๆหน่อย แต่ชาไทยจะออกหวานกว่า รสไม่เหมือนกันเลย แค่สีคล้าย แป้งด้านนอกนุ่ม สีดำจากชาโคล 

     วิธีทำเจ้าแพนเค้กตัวนี้คล้ายการทำทาโกะยากิ หยอดแป้ง ใส่ไส้ เติมแป้ง และพลิกแป้งให้อีกด้านสุก ต่างจากทาโกะยากิตรงที่ทาโกะยากิจะใช้การหมุนๆ อุ๋มลองทำดู ค่อนข้างยากค่ะ เลอะเลย ไม่สวยเหมือนพนักงานทำ ไม่เป็นไร ทำเอง ทานเอง ดี๊ดี ^_____^ 

ปล. น้ำสีเขียวๆไล่สีสวยๆ เป็นของเพื่อนค่ะ ไม่ได้ชิม และจำชื่อไม่ได้ด้วย ขออภัยด้วยนะคะ 